**Német Nemzetiségi Önkormányzat Mór**

**93/2016. (X.27.) NNÖM sz. határozata**

**A csókakő-móri uradalom történéseinek és eseményeinek időrendi elbeszélése című kiadvány tárgyában**

Német Nemzetiségi Önkormányzat Mór Képviselő-testülete a 44/2016. (IV.26.) NNÖM sz. határozata alapján az „Örökség-Kultúra” Oktatási E-Tudásbázis szerkesztőségével megbízási szerződést kötött Seidel Ignác: A csókakő-móri uradalom történéseinek és eseményeinek időrendi elbeszélése című kiadvány informatikai átszerkesztésre, infokommunikációs technológiai alapú megjelenítésre, ezáltal egyidejűleg oktatási segédanyaggá tételére a Sulinet közoktatási portál közbeiktatásával (online), valamint az iskolák és könyvtárak offline állományába.

A Képviselő-testület ezzel a lépéssel akar hozzájárulni ahhoz, hogy a többségi társadalom elfogadja és értékként tekintsen a magyarországi német közösségek kultúrájára. A szerződés szerinti feladatot megvalósultnak ismeri el.

A tartalmat a következő címen lehet elérni:
[www.sulinet.hu/oroksegtar/data/magyarorszagi\_nemetek.php](http://www.sulinet.hu/oroksegtar/data/magyarorszagi_nemetek.php)

Az igazolt teljesítést követően az önkormányzat részéről megtörtént a szerkesztőség által kiállított bruttó 150.000,- Ft értékű számla kifizetése.

A Képviselő-testület felhatalmazza az elnököt, hogy a hozzáférési címet eljuttassa a móri oktatási intézményekhez, nemzetiségi civil szervezeteknek, a városi könyvtárnak, valamint tegye közzé a honlapon és a városi televízió képújságában.

Mór, 2016. október 27.

 Erdei Ferenc

 elnök